شەفەق نیوز/ سەۆک وەزیرەیل عراق، دۊای پەلامارەگە لەبان  هەولێر، پەیوەندی وە سەرۆک حکوومەت هەرێم کوردستان کرد.
دۊای رۊداوەگە، مستەفا کازمی، سەرۆک وەزیرەیل عراق، لە هەژمار تایبەت خوەی لە تووڕ کۆمەڵایەتی (تویتەر)، نۊسان: پەیوەندی وە مەسرور بارزانی، سەرۆک حکوومەت هەرێم کوردستان کردیە.
وەپەی زانیارییەیلە، لە پەیوەندییە تەلەفۆنییەگە، مستەفا کازمی شەرمەزار پەلامارە مووشەکییەگە کرد و وت: پەلامارەگە ک “ رخ خەڵکەگە بردیە“، دەسدرۊژیە لەبان ئاسایش ”گەلەگەمان“.
مستەفا کازمی وتیش: هێزە ئەمنییەیلە لێکۆڵینەوە کەن وەرانوەر هەر دەسدرۊژییگ لەبان شارەیلە و سەڵامەتی خەڵکەگە.
